প্রেস বিজ্ঞপ্তি ॥ নবীগঞ্জ উপজেলার ৫নং আউশকান্দি ইউনিয়ন পরিষদের ভারপ্রাপ্ত চেয়ারম্যান হিসেবে দ্বিতীয়বারের মতো দায়িত্বভার গ্রহণ করলেন ইউনিয়নের প্যানেল চেয়ারম্যান-১ মোঃ সাহিদুর রহমান। ১০ সেপ্টেম্বর সোমবার সকাল ১০টায় ইউনিয়ন পরিষদের চেয়ারম্যান হাজী মহিবুর রহমান (হারুন) তাঁর ব্যক্তিগত সফরে যুক্তরাজ্য গমণের লক্ষ্যে ৩ মাসের ছুটিকালীন সময়ের জন্য তিনি আনুষ্টানিকভাবে প্যানেল চেয়ারম্যান মোঃ সাহিদুর রহমানকে দায়িত্বভার বুঝিয়ে দেন। ভারপ্রাপ্ত চেয়ারম্যান মোঃ সাহিদুর রহমান দায়িত্ব গ্রহণের পর প্রতিক্রিয়ায় তিনি তার উপর অর্পিত দায়িত্ব সঠিকভাবে পালনের জন্য আউশকান্দি ইউনিয়ন পরিষদের প্রত্যেক ওয়ার্ডের মেম্বার ও সংরক্ষিত ওয়ার্ডের মহিলা সদস্যসহ সকলের সার্বিক সহযোগিতা, দোয়া ও আশির্বাদ কামনা করেন।